Държавен вестник, бр. 86, 2023 г., стр. 43

БРОЙ  86	
Д Ъ Р Ж А В Е Н  В Е С Т Н И К 	
СТР.  43  
цията, определена от Страната-източник, и 
се спазват всички посочени ограничения за 
нейното разпространение и достъп до нея.
(6) Не понижават или декласифицират 
каквато и да е получена Класифицирана 
информация без предварителното писмено 
съгласие на Страната-източник.
(7) Да не използват Класифицирана ин­
формация, получена от другата Страна, за 
цели, различни от тези, за които същата е 
предоставена.
(8) Да не предоставят Класифицирана 
информация, получена от другата Страна, 
на държави, различни от тези, участващи в 
програмата OCCAR, за които е предоставена 
Класифицираната информация, или на Кон­
трагента или Подконтрагента, разположени в 
такива други държави, или на международна 
организация без предварителното писмено 
съгласие на Страната-източник.
(9) Гарантират, че достъпът до Класифици­
рана информация до ниво ПОВЕРИТЕЛНО/
OCCAR CONFIDENTIAL и СЕКРЕТНО/
OCCAR SECRET е ограничен до лица, които 
притежават съответното разрешение за дос­
тъп до Класифицирана информация, издадено 
в съответствие с приложимите разпоредби и 
политики на приемащата Страна-получател, 
при спазване на принципа „Необходимост 
да се знае“.
(10) Гарантират, че освен ако не е посочено 
в Инструкциите на OCCAR за сигурност на 
програмата, достъп до Класифицирана инфор­
мация на OCCAR до ниво ПОВЕРИТЕЛНО/
OCCAR CONFIDENTIAL или по-високо се 
предоставя само на държавни служители 
и служители на Контрагент, притежаващи 
българско гражданство или гражданството на 
Държави, участващи в програмата OCCAR, 
за които програми се отнася Класифицира­
ната информация.
(11) Гарантират, че предварителното одоб-
рение на Страната-източник е получено 
преди предоставяне на достъп до Класифи­
цирана информация на лица, притежаващи 
националност на която и да е държава, която 
не е посочена в ал. 10 или не е посочена в 
съответната Инструкция на OCCAR за си­
гурност на програмата.
(12) Гарантират, че всички лица, имащи 
достъп до Класифицирана информация, са 
наясно със своите отговорности за адекват­
ната є защита.
(13) Гарантират, че когато вече не е не­
обходима Класифицираната информация, 
същата се връща на Страната-източник или 
се унищожава в съответствие с приложимите 
разпоредби и политики на Страната-получа­
тел, при условие че те не са по-малко строги 
от посочените в Процедура 11 на OCCAR за 
управление.
(14) Гарантират, че Класифицираната ин­
формация е маркирана съгласно настоящото 
Споразумение, както е предписано в съот­
ветното Ръководство на програмата за кла­
сифициране; и
(15) Се информират писмено възможно 
най-скоро за всяка промяна, настъпила в 
класификацията на Класифицираната инфор­
мация, предоставена съгласно настоящото 
Споразумение.
Член 6
Класифицирани договори
За класифицирани договори, възложени на 
Контрагенти, намиращи се на територията на 
Република България, Компетентният орган по 
чл. 4 в съответствие със своите приложими 
разпоредби и политики за сигурност:
(1) Поема отговорност за администриране 
на мерки за сигурност за защита на Класифи­
цираната информация на България/OCCAR, 
предоставена или създадена по конкретен 
Класифициран договор в съответствие с 
разпоредбите, описани в това Споразумение.
(2) Посочва компетентния орган, отго­
ворен за прилагането и надзора на мерките 
за сигурност в структурите на Контрагента, 
разположени на територията на Република 
България, и идентифицира този орган и всички 
последващи промени относно отговорностите 
пред OCCAR.
(3) Гарантира, че Контрагентите, които 
имат достъп до Класифицирана инфор­
мация до ниво ПОВЕРИТЕЛНО/OCCAR 
CONFIDENTIAL или СЕКРЕТНО/OCCAR 
SECRET, предоставена или създадена по 
Класифициран договор, са в състояние да 
обработват и защитават такава Класифици­
рана информация в съответствие с условията, 
определени в настоящото Споразумение, и 
гарантира, че структурите на Контрагентите 
са получили Удостоверение за сигурност до 
необходимото ниво.
(4) Уверява, че Контрагентите отговарят 
на приложимите разпоредби и политики, 
изискванията за сигурност съгласно това Спо­
разумение и подпомагащите Инструкции на 
програмата за сигурност по подходящ начин.
(5) Договорите, сключени с Контрагентите, 
съдържащи Класифицирана информация с 
ниво ЗА СЛУЖЕБНО ПОЛЗВАНЕ/OCCAR 
RESTRICTED, съдържат подходяща клауза, 
определяща минималните мерки, които следва 
да се прилагат за защита на такава Класи­
фицирана информация. За този вид договори 
не са необходими Разрешения за достъп до 
Класифицирана информация/Удостоверения 
за сигурност.
Член 7
Предаване на Класифицирана информация
(1) Международното предоставяне на Кла­
сифицирана информация до ниво ПОВЕ­
РИТЕЛНО/OCCAR CONFIDENTIAL или 
СЕКРЕТНО/OCCAR SECRET между Репуб-
лика България и държавно учреждение или